Inspectorii de la Protecția Consumatorului au dat amenzi de aproape patru milioane de lei în urma controalelor făcute în prima jumătate a lunii trecute, în ce privește modul de comercializare a legumelor și fructelor proaspete.
Au fost verificate magazine alimentare, hipermarketuri și supermarketuri, piețe agroalimentare, depozite și piețe angro.
Au fost constatate nereguli la aproape 980 de firme din cele peste 1.000 verificate. Au fost oprite definitiv și retrase de la comercializare peste 7 tone de fructe și legume improprii consumului uman.